**Сімфонія № 6 фа мажор KV 43** — сімфонія Вольфганга Амадэя Моцарта, напісаная ў 1767 годзе (кампазітару было 11 гадоў). Аўтограф партытуры сёння захоўваецца ў Бібліятэцы Ягелонскага ўніверсітэта у Кракаве.

Гісторыя напісання і першае выкананне
-------------------------------------

Юны Моцарт пачаў пісаць сімфонію ў Вене, аднак увосень 1767 года ў горадзе вылілася эпідэмія воспы, і ўся сям’я з’ехала ў мараўскі горад Оламаўц. Тут сімфонія і была скончана. Нягледзячы на ад’езд, маленькі Моцарт усё ж захварэў на воспу. Яго лячэнне арганізаваў рэктар Оламаўцкага ўніверсітэта граф Падстацкі, і праз 2 месяца хлопчык акрыяў. 30 снежня 1767 года ў горадзе Брно адбыўся канцэрт, арганізаваны графам фон Шратэнбах, братам архібіскупа Зальцбурга, на якім у тым ліку ўпершыню прагучала сімфонія № 6. У канцэрце таксама брала ўдзел 15-гадовая сястра Моцарта Марыя. Мясцовы святар запісаў: «Я прысутнічаў на музычным канцэрце ў гарадскім доме, вядомым як „Карчма", у якім адзінаццацігадовы хлопчык з Зальцбурга і яго пятнаццацігадовая сястра акампанавалі на розных прыладах для жыхароў Брно, выклікаючы ў кожнага захапленне» У памяць пра гэты канцэрт сёння ў Брно штогод праводзяць конкурс маладых піяністаў да 11 гадоў.

Структура
---------

Моцарт. Сімфонія № 6, пачатак

Сімфонія напісана ў чатырох частках. Час гучання — прыкладна 16 хвілін.

* Allegro, 4/4, фа мажор
* Andante, 2/4, да мажор
* Menuetto and Trio, 3/4, фа мажор
* Allegro, 6/8, фа мажор

У другой частцы (Andante) Моцарт выкарыстоўвае тэму з пачатку сваёй камедыі «Апалон і Гіяцынт», KV 38.

**Склад аркестра**:

2 флейты, 2 габоя, 2 ражка, фагот, 2 скрыпкі, 2 альта, віяланчэль, басэтля. Упершыню ў сваіх сімфоніях Моцарт уводзіць абавязковую партыю альтаў.

Кур’ёзы
-------

У Інтэрнэце часцяком самыя розныя кампазіцыі па няведанню прыпісваюць Моцарту. Самая распаўсюджаная такая памылка — гэта так званая «Сімфонія № 6 — Музыка Анёлаў», якая насамрэч з’яўляецца кампазіцыяй карэйскага кампазітара Yiruma пад назвай «River Flows In You»

Зноскі
------

1. ↑  Mozart, Wolfgang Amadeus; Giglberger, Veronika (preface), Robinson, J. Branford (transl.) (2005). Die Sinfonien I.. Kassel: Barenreiter-Verlag. pp. X. ISMN M-006-20466-3
2. ↑  Zaslaw, pp. 109—112
3. ↑  Quoted by Zaslaw, pp. 111—12 from O. E. Deutsch
4. ↑  Конкурс юных піяністаў у Брно Архівавана 23 красавіка 2012.
5. ↑   Brown, A. Peter, The Symphonic Repertoire (Volume 2). Indiana University Press (ISBN 0-253-33487-X), pp. 350—351 (2002).
6. ↑  «Музыка анёлаў» на Youtube
7. ↑  Пра дэзінфармацыю ў назвах музычных кампазіцый ці што такое «Музыка анёлаў»

Літаратура
----------

* Neal Zaslaw: *Mozart’s Symphonies:Context, Performance Practice, Reception* OUP, Oxford 1991 ISBN 0-19-816286-3
* Nicholas Kenyon: *The Pegasus Pocket Guide to Mozart* Pegasus Books, New York 2006 ISBN 1-933648-23-6

Спасылкі
--------

* Праслухаць анлайн на classic-online.ru
* Ноты на IMSLP

| Сімфоніі ✰ Вольфганга Амадэя Моцарта |
| --- |
|  | 
 № 1 |
 № 2 а |
 № 3 б |
 № 4 |
 № 5 |
 № 6 |
 № 7 |
 № 8 |
 № 9 |
 № 10 |
 № 11 |
 № 12  |
 № 13  |
 № 14 |
 № 15 |
 № 16 |
 № 17 |
 № 18 |
 № 19 |
 № 20 |
 № 21 |
 № 22  |
 № 23  |
 № 24 |
 № 25 |
 № 26 |
 № 27 |
 № 28 |
 № 29 |
 № 30 |
 № 31 |
 № 32  |
 № 33  |
 № 34 |
 № 35 |
 № 36 |
 № 37 в |
 № 38 |
 № 39 |
 № 40 |
 № 41 («Юпітэр») 

а№ 2 напісана Леапольдам Моцартам
   
б№ 3 напісана Карлам Фрыдрыхам Абелем
   
в№ 37 напісана Іаганам Міхаэлем Гайднам 
 |